Ministru kabineta noteikumu projekta

**„Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi””** sākotnējās (ex-ante) ietekmes novērtējuma ziņojums

**(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Likuma par budžetu un finanšu vadību 5.panta devīto daļu Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas |  Šobrīd Zāļu valsts aģentūra, sniedzot publiskos maksas pakalpojumus, piemēro cenrādi atbilstoši Ministru kabineta 2006.gada 17.janvāra noteikumiem Nr.61 „Noteikumi par Zāļu valsts aģentūras publisko maksas pakalpojumus cenrādi” (turpmāk – noteikumi Nr.61). Cenrādī ir nepieciešams veikt grozījumu, jo noteikumu Nr.61 3.punkts paredz, ka par daļu maksas pakalpojumiem, piemēram, zāļu reģistrācijas apliecības izsniegšana, zāļu labas ražošanas prakses sertifikāta izsniegšana, licences izsniegšana darbam ar prekursoriem, u.c. pakalpojumi, Zāļu valsts aģentūra var iekasēt samaksu līdz 2011.gada 31.decembrim. Noteikumu Nr.61 3. punktā paredzētais pārejas periods tika noteikts, lai attiecīgajās noteikumu pielikuma normās ietvertos maksas pakalpojumus noteiktu kā valsts nodevas objektus, izdarot atbilstošus grozījumus normatīvajos aktos.Pildot Ministru kabineta 2008.gada 15.septembra sēdes protokola Nr.65 28.§ 2.punktā uzdoto, Veselības ministrija bija secinājusi, ka daži Zāļu valsts aģentūras maksas pakalpojumi varētu atbilst valsts nodevas objektam atbilstoši šobrīd spēkā esošajai likuma „Par nodokļiem un nodevām” 1.panta otrā punkta redakcijai. Taču jāņem vērā, ka Finanšu ministrijas izstrādātā koncepcija „Par valsts nodevu un maksas pakalpojumu nošķiršanu un valsts nodevu plānošanas, uzskaites un kontroles sistēmas pilnveidošanu” (valsts sekretāru 2010.gada 23.septembra sanāksmes prot. Nr.37, 12.§, VSS-1116) netika virzīta pieņemšanai uz Ministru kabinetu, bet gan atsaukta valsts sekretāru 2011.gada 7.aprīļa sanāksmē (prot. Nr.14, 26.§, VSS-1116).Ņemot vērā iepriekš minēto, Veselības ministrija izstrādāja un Ministru kabineta 2011.gada 12.aprīļa sēdē (prot. Nr.24) tika atbalstīts Ministru kabineta sēdes protokollēmuma projekts „Par Ministru kabineta 2008.gada 15.septembra sēdes protokollēmumā (prot. Nr.65 28.§) "Noteikumu projekts "Grozījums Ministru kabineta 2006.gada 17.janvāra noteikumos Nr.61 "Noteikumi par Zāļu valsts aģentūras publisko maksas pakalpojumu cenrādi""" dotā uzdevuma izpildi” (TA-468, 22.§), kas paredzēja 2.punktā dotā uzdevuma izpildes termiņu pagarināt līdz 2011.gada 31.decembrim, ņemot vērā, ka netika pieņemts lēmums par valsts nodevas un maksas pakalpojumu nošķiršanu un definējumu, kam pakārtojama arī normatīvā bāze.Šobrīd Finanšu ministrija atkārtoti no jauna ir izstrādājusi informatīvā ziņojuma „Par valsts (pašvaldību) nodevu un maksas pakalpojumu nošķiršanu un nodevu sistēmas pilnveidošanu” projektu (valsts sekretāru 2011.gada 27.oktobra prot. Nr.42, 9.§, VSS-1193) (turpmāk – informatīvā ziņojuma projekts) un Ministru kabineta sēdes protokollēmuma projektu, kas atrodas starpministriju saskaņošanas stadijā. Minētais informatīvā ziņojuma projekts paredz precizēt likumā „Par nodokļiem un nodevām” ietverto valsts un pašvaldību nodevas un nodokļa definīciju **-** valsts nodeva **-** maksājums valsts budžetā par šajā likumā noteikto un par citos normatīvajos aktos noteiktu juridisku darbību veikšanu, lai īstenotu ar uzraudzību, regulēšanu un kontroli saistītas valsts pārvaldes funkcijas, bez kuru izpildes persona nevar sasniegt savu mērķi. Informatīvā ziņojuma projektā tiek minēts, ka nepieciešams pakāpeniski pārskatīt spēkā esošās valsts nodevas, izvērtējot to efektivitāti un lietderību, sašaurinot šobrīd noteikto nodevu objektu loku. Savukārt, jaunas valsts nodevas nosakāmas tikai speciālam mērķim - sasniegt kādu konkrētu politikas rezultātu atsevišķā darbības jomā ar mērķi regulēt aizsargāt, attīstīt, kontrolēt un uzraudzīt. Šobrīd Ministru kabineta sēdes protokollēmuma „Informatīvais ziņojums „Par valsts (pašvaldību) nodevu un maksas pakalpojumu nošķiršanu un nodevu sistēmas pilnveidošanu” projekta 2.punkts paredz, ka Finanšu ministrija līdz 2012.gada 15.maijam izstrādā grozījumus likumā „Par nodokļiem un nodevām”, precizējot nodokļa, valsts nodevas, pašvaldības nodevas definīciju, definējot nodevu administrējošo institūciju, kā arī nosakot nodevu iekasēšanas un administrēšanas kārtību. Informatīvā ziņojuma projekts paredz, ka pēc atbilstošu grozījumu izstrādes likumā „Par nodokļiem un nodevām” pieņemšanas, nozaru ministrijām tiks dots uzdevums izvērtēt to padotībā esošo budžeta iestāžu maksas pakalpojumus, to atbilstību valsts nodevas jaunajam definējumam, ņemot vērā noteiktus kritērijus. Taču jāņem vērā, ka grozījumiem likumā „Par nodokļiem un nodevām” ir jāgūst atbalsts arī Saeimā.Ņemot vērā to, ka informatīvā ziņojuma projekts vēl atrodas saskaņošanas stadijā un Veselības ministrija pirms tik svarīga konceptuāla jautājuma izdiskutēšanas Ministru kabinetā, nevar iesniegt priekšlikumus par tiem Zāļu valsts aģentūras publiskiem maksas pakalpojumiem, kuri varētu atbilst valsts nodevas definējumam, un virzīt priekšlikumus par izmaiņām Zāļu valsts aģentūras cenrādī, kā arī likumā „Par nodokļiem un nodevām” un Farmācijas likumā, nepieciešams noteikumu Nr.61 3.punktu svītrot, lai neradītu nevajadzīgus administratīvus šķēršļus pakalpojumu ņēmējiem situācijā, kad nav sakārtota normatīvā bāze pārejai uz jauno valsts nodevas definējumu.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts„Grozījums Ministru kabineta 2006.gada 17.janvāra noteikumos Nr.61 „Noteikumi par Zāļu valsts aģentūras publisko maksas pakalpojumu cenrādi”” (turpmāk – noteikumu projekts) paredz svītrot noteikumu Nr.61 3.punktu (redakcija šobrīd: „3. Pielikuma 89., 91., 93., 95., 96., 97., 98., 99., 100., 103.punkts, 106.1., 106.2., 106.3.apakšpunkts un 112.punkts ir spēkā līdz 2011.gada 31.decembrim.”).Noteikumu projekta spēkā stāšanās paredzēta ar pieņemšanas brīdi un Veselības ministrija to iesniegs Valsts kancelejā iekļaušanai Ministru kabineta sēdē ne vēlāk par 2011.gada 27.decembri. Noteikumu projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Zāļu valsts aģentūra. |
| 6. | Iemesli, kādēļ netika nodrošināta sabiedrības līdzdalība | Tā kā noteikumu projekts neparedz maksas pakalpojumiem cenu palielinājumu, tad sabiedrības līdzdalība netika nodrošināta. Ar noteikumu projekta pieņemšanu tiks nodrošināta maksas pakalpojumu nepārtrauktība un pieejamība pakalpojumu ņēmējiem.  |
| 7. | Cita informācija | Nav  |

*Anotācijas II, III, IV, V un VI. sadaļa – projekts šīs jomas neskar.*

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildi nodrošinās Zāļu valsts aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

19.12.2011 11:05

934

Ž.Zvaigzne

67876041, Zanete.Zvaigzne@vm.gov.lv